khistorydata/jeongjo-sjw-relations huggingface dataset:
정조 2년
又以弘文館言啓曰。本館上番校理臣金憙。以實錄廳郞廳。今日晝仕出去。而每每草記。事涉煩瀆。此後則除草記往來之意。敢啓。傳曰。知道。
정조 2년
又以吏曹言啓曰。今日本曹開拆坐起時。考見京外褒貶啓本。則尙衣主簿具紞。以事多未安爲目。結城縣監卜台鎭。以家近或防爲目。靑山縣監李昌郁。以鬻乘何說爲目。丹城縣監閔垠。以振刷宜勉爲目。殷栗縣監朴星源。以剛克盍戒爲目。則竝宜置下考。而置諸中考。熙川郡守金宗淵。以宜戒在得爲目。則宜置中考。而置諸上考。殊無嚴明殿最之意。該曹堂上及各該道臣。推考警責。上項五邑守令。依例罷黜。尙衣主簿具紞。罷職。何如。傳曰。允。
정조 2년
柳義養。以兵曹言啓曰。前京畿水使白東俊。旣已未赴任。仍任前職矣。所授加資。依例還收之意。敢啓。傳曰。知道。
정조 2년
鄭民始。以兵曹言啓曰。本曹佐郞李壽咸。身病猝重。累度呈狀乞遞。宿衛重地。不可久曠。今姑改差。何如。傳曰。允。
정조 2년
又以訓鍊都監言啓曰。年終放砲習放。今月二十五日。洗馬臺。依例爲之之意。敢啓。傳曰。知道。
정조 2년
柳義養。以義禁府言啓曰。一所巡廳啓辭內。去夜初更量。犯夜人嘉善金鼎輝。四更量犯夜出身張喜慶。移送本府。二所巡廳啓辭內。去夜五更量。犯夜人折衝金德興。移送本府事。知道啓下矣。金鼎輝張善慶金德興等。依例拿囚之意。敢啓。傳曰。知道。
정조 2년
鄭民始。以兵曹言啓曰。去九月朔武臣堂上祿試射時。嘉義金三興。片箭貫一中邊二中。今十二月朔祿試射時。折衝趙鳳鳴。片箭邊三中。自試所。沒技別單書入。而施賞次。考例草記事。判下矣。取考續大典。則武臣堂上。每月試射時。連三次居首及騎芻片箭中沒技者。加資事。載錄之意。敢啓。傳曰。依例加資。
정조 2년
右議政鄭弘淳箚曰。伏以。臣顴頰浮疼之病。若値寒節。如期而發。今又挾感闖肆。委頓呻痛。頭目眩暈。如在雲霧者。已五六箇日矣。今日庭班。旣闕起居之禮。歲末賓對。又不能自力進參。病裏惶隕。尤添一倍。不得不冒控危懇。仰請譴何。伏乞聖明。亟降威罰。以警具僚焉。答曰。省箚具悉卿懇。今日賓對。以疾未參。庸何傷乎。卿其安心勿辭。益加善攝焉。仍傳曰。此批答。遣史官傳諭。
정조 2년
戊戌十二月二十日辰時。上御誠正閣。都承旨入侍時。行都承旨洪國榮。記事官柳孟養金勉柱李信祜。以次進伏訖。國榮曰。夜間聖體。若何。上曰。一樣矣。國榮曰。今日稍寒若此。而差過五六日。則伐氷似無慮矣。上曰。主梗官。已爲出去。方伐氷於何處乎。國榮曰。無論水上水下。陰涯堅氷處。看審事。出去矣。上曰。戶禮堂上藏氷之道。何以議定乎。國榮曰。先送主梗官看審。今日次對。稟定擧行云矣。上曰。金永綬所懷。何至今日。不爲稟處乎。國榮曰。今日將稟處云矣。上曰。李在簡之論啓統帥。揆以體例。無或怪矣。而統帥旣制三道。責任重大。道臣之待統帥。當自別於他閫。而令廟堂。參量稟處云者。殊非待人之道。且身爲藩臣。敢使大臣。參量統帥之罪。堂陛之不嚴。莫此爲甚。嶺伯事。極爲未安矣。國榮曰。李敬懋之不復往復。任自改其等第。可謂失體。而封啓後。旣有以書通知。則不必以此小事。張皇論啓。且末端參量之說。似違格例矣。上曰。此狀啓。今日亦當稟處乎。國榮曰。似然矣。上曰。惠慶宮進服三錢重人蔘粟米飮。一貼煎入。出榻敎上曰。大臣備局堂上入侍。命退去。諸臣以次出。
정조 2년
戊戌十二月二十日初更。上御誠正閣。左承旨入侍時。行左承旨鄭民始。記事官鄭東浚金勉柱李信祜。以次進伏訖。上命讀禁府及刑曹公事。民始讀奏。命書判付訖。命退。諸臣以次退出。
정조 2년
柳義養啓曰。今十二月二十六日。都目政事爲之之意。敢啓。傳曰。誓戒隔日。更以此前吉日。勿拘齋戒。擇入。
정조 2년
傳于柳義養曰。內外氷庫祭享所用御供所用頒賜所用氷丁數爻。亦爲考出知入。
정조 2년
傳于徐有防曰。戶曹判書漢城判尹。氷庫提調來待。
정조 2년
徐有防啓曰。判尹蔡濟恭。戶曹判書具允鈺。依下敎來待矣。傳曰。入侍。
정조 2년
傳于蔡弘履曰。輪對官入侍。
정조 2년
以承傳色口傳下敎曰。歲飜在邇。除歲之前。欲爲一拜。而連値大政及齋日。明當展拜景慕宮。禮房知悉。
정조 2년
傳于鄭民始曰。明日作路。以弘化門磨鍊。
정조 2년
傳于柳義養曰。明日軍兵。勿爲着甲事。分付。
정조 2년
以副修撰李謙彬牌不進罷職傳旨。傳于蔡弘履曰。只推。
정조 2년
傳于柳義養曰。明日出宮。當由協陽門該房知悉。
정조 2년
蔡弘履。以弘文館言啓曰。副修撰李謙彬。旣有只推之命。卽爲牌招察任。何如。傳曰。允。
정조 2년
鄭民始。以兵曹言啓曰。明日景慕宮擧動事命下矣。以何營軍兵隨駕。何營留陣。而隨駕馬步軍。以幾番幾哨磨鍊乎。敢稟。傳曰。以御營廳隨駕。以騎士二番步軍三哨磨鍊。禁軍則以入直及他番中一番隨駕。其餘營門留陣安徐。
정조 2년
柳義養。以司僕寺內乘。以一二提調意啓曰。明日動駕時。內乘當爲輦輿差備。而兼內乘吳載光。方在拿處中。姑先改差。其代。卽令該曹。口傳差出。以爲差備之地。何如。傳曰。允。
정조 2년
兵曹口傳政事。以李潤春爲兼內乘。
정조 2년
柳義養。以義禁府言啓曰。全羅監司鄭元始狀啓。據刑曹粘目內。全羅前水使權栻。移本府處之事。允下矣。權栻。今方待命。卽爲拿囚之意。敢啓。傳曰。知道。
정조 2년
又以義禁府言啓曰。慶尙監司李在簡狀啓。據刑曹粘目內。鎭海前前縣監鄭洛金必澤。前縣監李廷爀等。移本府處之事。允下矣。金必澤李廷爀等。今方待命。卽爲拿囚。而鄭洛。以忠州營將。時在任所云。依例發遣府書吏。交代後拿來。何如。傳曰。允。
정조 2년
持平李䕫。校理李度默金憙。副校理沈念祖宋煥億。正言李殷模趙鼎鎭。修撰嚴思晩。副修撰李謙彬啓曰。請亟寢鄭致達妻減死安置之命。快正王法。以洩神人之憤。請還寢遠竄罪人韓翼謩。金吾草記勿施之命。仍施遠竄之典。請放歸田里罪人金相福。爲先極邊遠竄。請黑山島定配罪人龜柱。更加嚴鞫。快正王法。條辭見上答三司曰。不允。
정조 2년
持平李䕫。正言李殷模趙鼎鎭啓曰。請薪智島定配罪人敬彬。熊川縣定配罪人成運。亟令王府。更爲設鞫得情。請彦衡養遂獻遂。竝令王府。設鞫嚴問。請還寢會遂絶島定配之命。仍令王府。設鞫得情。請還寢李觀源定配之命。更令王府。設鞫得情。請遲晩後物故罪人啓能。亟施孥籍之典。請令王府一依古典。趾賊等凶種之年未滿者。待其稍長。卽施邦刑。俾絶凶逆易種養禍之患。條辭見上答兩司曰。不允。
정조 2년
持平李䕫啓曰。請大靜縣爲奴罪人金壽賢依律處斷。請興陽縣爲奴罪人河翼龍。南海縣爲奴罪人金重得。亟令王府。設鞫得情。快正王法。請梁山郡定配罪人錫達。依律處斷。請削出罪人金漢耆。亟施竄配之典。請海南縣竄配罪人金載順。亟令王府。設鞫嚴問。請三水府定配罪人洪達洙。亟令王府。更加嚴鞫。依律處斷。請長鬐縣遠竄罪人聖中。亟令王府。設鞫嚴問。期於得情。快正王法。請削版罪人有臣宗甲義駿。竝令王府。設鞫嚴問。依律處斷。請鍾城府定配罪人趙濟泰。海南縣定配罪人李潤成。更令王府。設鞫得情。施以當律。請楸子島定配罪人趙嵎。亟寢酌處之命。仍令王府。設鞫得情。快正王法。請旌義縣減死安置罪人興老。亟寢酌處之命。仍令王府。設鞫得情。快正王法。請薪智島荐棘罪人瑩中。設鞫嚴問。快施當律。請濟州牧定配罪人後樂。亟令王府。更加嚴鞫。期於得情。請慶源府定配罪人鳴遠。依律處斷。請物故罪人德泰支屬應坐者。一一査出。絶島散配。請三水府定配罪人孫效忠。泗川縣定配罪人柳仁培。放逐本鄕罪人李鳳昌沈德一李德成。罪人申世輝蔡伯周盧聖翊。仍令王府。更加嚴鞫。期於得情。條辭見上答府曰。不允。
정조 2년
正言趙鼎鎭啓曰。請大靜縣爲奴罪人金壽賢。更令王府。設鞫嚴問。依律處斷。請爲奴罪人河翼龍金重得。亟令王府。嚴鞫得情。快正王法。請海南縣定配罪人李弘濟。亟令王府。設鞫嚴問。請海南縣竄配罪人金載順。亟令王府。設鞫嚴問。請遠竄罪人聖中。放逐罪人有臣宗甲義駿等。竝令王府。設鞫嚴問。期於得情。請還寢福氷酌處之命。依律處斷。請海美縣定配罪人申光復。更令王府。嚴鞫得情。請金甲島爲奴罪人克觀。古今島爲奴罪人克泰。泗川縣定配罪人萬赫。更令王府。嚴鞫得情。快正王法。請定配罪人具翼遠。亟寢酌處之命。仍令王府。嚴鞫得情。快施當律。請減死安置罪人大燮。亟寢酌處之命。仍令王府。設鞫得情。快正王法。請減死罪人弼海。亟寢酌處之命。仍令王府。設鞫得情。快正王法。請遠竄罪人安兼濟李宅鎭。亟令王府。竝加嚴鞫。期於得情。依律處斷。請恒善支屬。亟命散配。日謙兄弟。竝投絶島。以嚴隄防。請荐棘罪人瑩中。亟令王府。設鞫嚴問。快施當律。請亟收放逐罪人鄭致達。珍島郡定配罪人閔百奮放釋之命。請固城縣投畀罪人李鎭常。巨濟府絶島安置罪人朴宗集。亟令王府。拿鞫得情。施以當律。請河東府減死定配罪人昌鼎。依律處斷。請濟州牧減死定配罪人範聖。依律處斷。請物故罪人德泰支屬之應坐者。一竝詳査。絶島散配。請漆原縣定配罪人志遜。更令王府。設鞫嚴問。期於得情。請減死定配罪人德秀。亟令王府。更加嚴鞫。快正王法。請削出罪人鄭履煥。絶島安置。條辭見上答院曰。不允。
정조 2년
戊戌十二月二十一日。兼春秋朴行淳。刑曹啓目。殺人罪人李光點。嚴刑輸情何如啓。傳曰。更加嚴刑。期於得情爲良如敎。
정조 2년
刑曹啓目。僞寶罪人朴𤩕嚴刑取服。何如啓。傳曰。更加嚴刑。期於得情爲良如敎。
정조 2년
戊戌十二月二十一日辰時。上御誠正閣。都承旨入侍時。行都承旨洪國榮。記事官柳孟養金勉柱李信祜。以次進伏訖。國榮曰。夜間聖體。若何。上曰。一樣矣。國榮曰。惠慶宮氣候。近日有蘇完之漸乎。上曰。滯候嘔氣。猶未快祛。水剌不得多進。故澌綴之元氣。尙未蘇完。憂悶。國榮曰。頃入復饍草記矣。其間果已從權乎。上曰。廚院。雖以常饍供上。至痛在中。不忍復饍。予亦從傍仰請。而尙未得回聽。尤切悶迫。國榮曰。數日間若不從權。則藥院。將口傳仰請矣。上曰。惠慶宮進服三錢重人蔘粟米飮。一貼煎入。出榻敎國榮曰。王大妃殿未寧之候。順氣散進御後。加減。若何。上曰。別無顯減之節。而水剌進御。頗勝於前矣。國榮曰。湯劑製入。已爲五日。今日當更爲製入矣。上曰。王大妃殿進御人蔘順氣散。一貼煎入。出榻敎上曰。歲色垂窮。霜露之感倍切。歲前當詣景慕宮展拜矣。國榮曰。聖敎誠好矣。上曰。都政及誓戒。連爲相値。明日若爲動駕。則無妨矣。國榮曰。以明日下敎則好矣。上曰。伐氷之役。雖常年。民弊孔多。而況今年無氷之時乎。遠地浮來之際。民弊尤倍。此甚可悶。予意則伐氷之時。切勿勞民。竝雇軍使役甚好。卿意。何如。國榮曰。給價浮出。雖是爲民之意。而氷丁浮出。役甚巨矣。雇價。何以支當乎。上曰。凡諸供上所用及諸處頒氷減數。則年例應入之數。必多羸餘。以此量宜除出。以給雇價。則甚便好矣。國榮曰。雇軍伐氷。則可除民弊。問於該掌堂上後。下敎好矣。命退去。諸臣以次出。
정조 2년
戊戌十二月二十一日午時。上御誠正閣。戶判漢城判尹氷庫提調。輪對官同爲入侍時。行戶曹判書具允鈺。漢城判尹蔡濟恭。左通禮尹行晉。承文院判校朱萬离。奉常寺正沈重奎。宗簿寺正李師曾。校書館兼校理鄭志儉。行左承旨鄭民始。記事官鄭東浚金勉柱李信祜。以次進伏訖。上曰。戶判判尹進前。允鈺濟恭進伏。上曰。伐氷之弊。不可勝言矣。且諸處進排。極其浩多。故不得不多數藏氷云。而其所進排。或多可減處。自今年。特軫江民之弊。自御供氷丁。旣命減數。卿等退考謄錄。各處進排數爻。亦皆減削。以爲江民一分省弊之道也。仍命書傳敎曰。今則伐氷之處。與京江大異。距京爲近百里之地。使京江之民。往役不可也。以外邑之民出用。尤不可也。揆以民情。參以國體。當念損上益下之政。就應伐氷丁之數爻。自戶惠廳及兵曹。量宜出價。伐氷運氷之時。民力則雇用。船馬則貰用。凡係役民勞民之事。一切勿侵。日前傳敎。旣諭矣。時候乖和。當寒不氷。惟予否德之致。此則重之以因是困民。尤豈修省之本意也。其令有司之臣。以此知悉。從便擧行。且內外氷庫所用氷丁。自御供而比常年減除。或可爲蠲此補彼之一端。西氷庫則各殿進上。六七月減半。四五月八月。減三分之二。此外應封月。姑皆停封。其他各項應用氷丁。視此次次減數。明日本庫提調。登對定奪。內氷庫則元無供上氷丁。而徒貽戶兵曹之弊端。判付氷丁名色。藍染氷丁名色。明年則姑爲全數停減。各處頒氷。亦依抹下數爻擧行。如此則。內氷庫氷丁。比常年近二萬丁之進排。所減可爲萬五千餘丁。而外氷庫似不下屢萬丁。蓋欲減上而充下之意也。雖以內庫戶氷言之。勿以餘數之無多。而今年則雖一半之氷。切勿侵徵於江戶民人事。分付判尹。旣承筵敎。亦令曉諭。上曰。輪對官進前。行晉等進伏。上下詢職姓名及職掌訖。仍命退。諸臣以次退出。
정조 2년
大駕。詣景慕宮後。王大妃殿惠慶宮。遣承旨問安。答曰。知道。
정조 2년
以問安承旨啓辭。傳于徐有防曰。同副承旨進去。
정조 2년
傳于蔡弘履曰。夜對欲爲之。儒賢入侍事。遣史官傳諭。
정조 2년
以副修撰李謙彬。牌不進罷職傳旨。傳于蔡弘履曰。只推。
정조 2년
徐有防。以戶曹言啓曰。率奉朝賀洪鳳漢祿俸祗受後。形止草記事。傳敎矣。令倉官。連爲輸送。則主家。以爲生時不受之祿。今不可遽然受之云。累日相持。終不祗受。何以爲之。敢稟。傳曰。令倉官。更爲輸送。
정조 2년
又以戶曹言啓曰。昨日因傳敎。遣本曹郞廳。食物柴炭。輸送于成均館祭酒宋德相所住處。則以爲。恩禮則罔極。而惶恐不敢受之意。將欲陳疏云。特敎之下。不爲領受。何以爲之乎。敢稟。傳曰。知道。
정조 2년
柳義養。以宿衛所言啓曰。歲初內犒饋應參將士軍兵實數。依定式。別單書入之意。敢啓。傳曰。知道。
정조 2년
又以刑曹言啓曰。臣曹。以屠牛出禁矣。恩彦君䄄。小家廊底。白晝潛屠。故禁吏登時執捉。則宮奴輩。威力結縛。奪牌投地。無數蹴打。至於流血狼藉。故犯手之人。自臣曹。屢次發差。而終不出給。法綱所在。不可仍置。恩彦君。係是崇品。臣曹不得請罪。而當該宮奴。使之卽速捉送。以爲照法嚴處之地。何如。傳曰。允。本曹之守法不撓。至於草記。可謂擧職。予甚嘉乃。而王孫之違法屠牛。潛自發賣。毆打禁吏。流血狼藉云。莫非予靦然。處愧恧之極。無以爲喩。然法雖不屈。罪則可掩。屠牛贖錢。已令內司。償給於本曹。本曹以此知悉。勿爲徵贖於王孫家。可也。
정조 2년
蔡弘履啓曰。臣敬奉聖敎。馳往傳諭于新門外茵匠里契車洞。成均館祭酒宋德相所住處。則以爲臣賤疾方劇。無路膺命。不勝惶悚。今方陳章云矣。敢啓。傳曰。知道。
정조 2년
持平李䕫。校理李度默金熹。副校理沈念祖宋煥億。正言李殷模趙鼎鎭。修撰嚴思晩。副修撰李謙彬啓曰。請亟寢鄭致達妻減死安置之命。快正王法。以洩神人之憤。請還寢遠竄罪人韓翼謩金吾草記勿施之命。仍施遠竄之典。請放歸田里罪人金相福。爲先極邊遠竄。請黑山島定配罪人龜柱。亟加嚴鞫。快正王法。條辭見上答三司曰。不允。
정조 2년
持平李䕫。正言李殷模趙鼎鎭啓曰。請薪智島定配罪人敬彬。熊川縣定配罪人成運。亟令王府。更爲設鞫得情。請還寢會遂絶島定配之命。仍令王府。設鞫得情。請還寢李觀源定配之命。更令王府。設鞫得情。請遲晩後物故罪人啓能。亟施孥籍之典。請令王府。一依古典。趾賊等。凶種之年未滿者。待其稍長。卽施邦刑。俾絶凶逆易種養禍之患。條辭見上答兩司曰。不允。
정조 2년
持平李䕫啓曰。請大靜縣爲奴罪人金壽賢。依律處斷。請興陽縣爲奴罪人河翼龍。南海縣爲奴罪人金重得。亟令王府。設鞫得情。快正王法。請梁山郡定配罪人錫達。依律處斷。請削黜罪人金漢耆。亟施竄配之典。請海南縣竄配罪人金載順。亟令王府。設鞫嚴問。請三水府定配罪人洪達洙。亟令王府。更加嚴鞫。依律處斷。請長鬐縣遠竄罪人聖中。亟令王府。設鞫嚴問。期於得情。快正王法。請削黜罪人有臣宗甲義駿。竝令王府。設鞫嚴問。依律處斷。請鍾城府定配罪人趙濟泰。海南縣定配罪人李潤成。更令王府。設鞫得情。施以當律。請楸子島定配罪人趙嵎。亟寢酌處之命。仍令王府。設鞫得情。快正王法。請旌義縣減死安置罪人興老。亟寢酌處之命。仍令王府。設鞫得情。快正王法。請薪智島荐棘罪人瑩中。設鞫嚴問。快施當律。請濟州牧定配罪人後樂。亟令王府。更加嚴鞫。期於得情。請慶源府定配罪人鳴遠。依律處斷。條辭見上答府曰。不允。
정조 2년
正言李殷模啓曰。請大靜縣爲奴罪人金壽賢。更令王府。設鞫嚴問。依律處斷。請爲奴罪人河翼龍金重得。亟命王府。設鞫得情。快正王法。請海南縣定配罪人李弘濟。亟令王府。設鞫嚴問。請海南縣竄配罪人金載順。亟令王府。設鞫嚴問。請遠竄罪人聖中。放逐罪人有臣宗甲義駿等。竝令王府。設鞫嚴問。期於得情。快正王法。請還寢福氷酌處之命。依律處斷。請海美縣定配罪人申光復。更令王府。嚴鞫得情。請金甲島爲奴罪人克觀。古今島爲奴罪人克泰。泗川縣定配罪人萬赫。更令王府。嚴鞫得情。快正王法。請定配罪人具翼遠。亟寢酌處之命。仍令王府。嚴鞫得情。快施當律。請減死安置罪人大燮。亟寢酌處之命。仍令王府。設鞫得情。快正王法。請減死罪人弼海。亟寢酌處之命。仍令王府。設鞫得情。快正王法。請遠竄罪人安謙濟李宅鎭。亟命王府。竝加嚴鞫。期於得情。依律處斷。請恒善支屬。亟命散配。日謙兄弟。竝投絶島。以嚴隄防。請荐棘罪人瑩中。亟令王府。設鞫嚴問。快施當律。請亟收放逐罪人鄭遠達。珍島郡定配罪人閔百奮放釋之命。請固城投畀罪人李鎭常。巨濟府絶島安置罪人朴宗集。亟令王府。拿鞫得情。快施當律。請濟州牧減死定配罪人範聖。依律處斷。請物故罪人德泰支屬應坐者。一竝詳査。絶島散配。請漆原縣定配罪人志遜。更令王府。設鞫嚴問。期於得情。請減死定配罪人德秀。亟令王府。亟加嚴鞫。快正王法。請削黜罪人鄭履煥。絶島安置。條辭見上答院曰。不允。
정조 2년
戊戌十二月二十二日。兼春秋朴行淳。刑曹啓目。殺人罪人李千奉。嚴刑取服何如。啓。傳曰。更加嚴刑。期於得情爲良如敎。
정조 2년
刑曹啓目。僞寶罪人金奉鎭。嚴刑輸情何如啓。傳曰。更加嚴刑。期於得情爲良如敎。
정조 2년
戊戌十二月二十二日辰時。上御誠正閣。都承旨入侍時。行都承旨洪國榮。記事官柳孟養金勉柱李信祜。以次進伏訖。國榮曰。夜間聖體。若何。上曰。一樣矣。上曰。惠慶宮進服三錢重人蔘粟米飮。一貼煎入。出榻敎國榮曰。俄伏聞有親政之命。以何殿擧行乎。上曰。將以熙政堂下敎矣。國榮曰。親政。卽殿下御極後初也。爲銓官者。仰體聖意。凡於擬望之際。固當審愼。而至於擇人。疏滯尤宜。時政之急務。如非在上之董飭。則不無差誤之慮。故在前都政時。例有申飭傳敎。而徒爲銓家休紙。實無其效。誠甚慨然矣。人君若開誠秉公。審察注措。則雖無例飭。在下者。可當一倍飭勵矣。上曰。所陳好矣。可不體念。上曰。二嚴爲之。承旨侍衛詣閤。命退去。諸臣以次出。
정조 2년
戊戌十二月二十二日辰時。上詣景慕宮。展拜入侍時。行都承旨洪國榮。行左承旨鄭民始。行右承旨李鎭衡。左副承旨蔡弘履。右副承旨徐有防。同副承旨柳義養。記事官柳孟養鄭東浚徐龍輔李信祜。以次侍立。上具翼善冠袞龍袍。乘輿由仁和門。出仁政門。左通禮啓請降輿乘輦。上降輿乘輦。仍詣景慕宮大門外下輦所。左通禮啓請降輦乘輿。上降輦乘輿。仍詣齋室。少間。改具冕服。左通禮啓請出次。上詣板位。西向立。左通禮啓請再拜興平身。上再拜興平身。上詣宮內奉審訖。還詣齋室。改具翼善冠袞龍袍。左通禮啓請重嚴。上出齋室。左通禮啓請乘輿。上乘輿出宮門外。左通禮啓請降輿乘輦。上降輿乘輦。入敦化門詣仁政門外。左通禮。啓請降輦乘輿。上降輦乘輿。由仁和門還內。諸臣以次退出。
정조 2년
戊戌十二月二十二日午時。上御誠正閣。判尹入侍時。漢城判尹蔡濟恭。行左承旨鄭民始。記事官鄭東浚金勉柱李信祜。以次進伏訖。上曰。氷丁已爲磨鍊減數乎。濟恭曰。退考謄錄。已爲分排減數。當以別單啓下矣。上曰。諸處進排。雖或減削。江民之貽弊。與前無異。則此非爲民之本意。卿等減數之際。鑿氷之時。必一一詳審。毋至虛實相蒙之弊。濟恭曰。御供氷丁。旣命減數。諸處應進排者。視此減半事有傳敎矣。退考謄錄。則應頒處所極其浩多。不可一一分數以達於筵席。臣意則無論差備各所諸宮房諸上司養賢庫等處。四五八三朔則竝減三分二。六七兩朔則竝減其半。尙衣院染藍所用。亦係不可專闕之事。就常年進排之數。亦爲折半。東西班頒賜。以四日一丁爲定。則庶可使常規不至專廢。責應不至甚艱。而至若船運一節。傳敎中。雖令給貰。津船。自是公船。自前無給貰使用之例云。今不必創行新規。若津船不足。不得已借用民船。則使之準給貰價。恐合事宜。故敢達矣。上曰。依爲之。濟恭曰。氷丁之惟正上供。其數不至甚多。而年年藏氷之殆近十四萬丁者。專由於諸處進排時。人情浩多之弊也。今番御供之特爲減數。何等盛德事。而萬有一自下操縱。如前之爲。致令德意。不能下究。則此豈非可惜之甚者乎。明年進排之際。如有此弊。則無論差備所屬與各宮房諸上司下隷。臣當隨聞摘發。草記勘罪矣。以懸法象魏之意。出擧條預爲申飭。俾無犯罪之弊。何如。上曰。所奏出於期無犯之意。以此預爲申飭。俾無從後論罪之弊。可也。出擧條仍命退。諸臣以次退出。
정조 2년
行都承旨洪國榮藥院直。行左承旨鄭民始坐。行右承旨李鎭衡坐直。左副承旨蔡弘履坐。右副承旨徐有防坐。同副承旨柳義養坐直。注書柳孟養藥院直一員未差。假注書徐有成仕直。事變假注書朴師默仕。
정조 2년
上在昌慶宮。停常參經筵。
정조 2년
注書鄭東浚移職。代以徐有成爲假注書。
정조 2년
蔡弘履啓曰。假注書徐有成。時無職名。令該曹。依例付軍職。冠帶常仕。何如。傳曰。允。
정조 2년
蔡弘履。以弘文館言啓曰。召對冊子。以近思錄爲之事。榻前定奪矣。本館與侍講院所上近思錄全帙者。合爲四件矣。御覽案冊及不足件數。令校書館。卽速迎進。以爲擧行之地。何如。傳曰。此冊子。曾於在儲時進講。而其時應用件數。不下於今番召對時所用。未聞不足。而亦謂有餘矣。其間不過數年。則今以不能備數。有此加印之請。此草記勿施。內庫書籍。以尊閣之意。亦有飭敎。則不善藏置。輒曰不秩者。亦甚未安矣。
정조 2년
徐有防。以戶曹言啓曰。太倉頒祿。事體甚重。而近來人心益詐。奸竇日滋。其於頒給之際。不無幻弄偸竊之弊云。聞甚驚駭。昨年以後。頒祿會計。使之査準。則自丁酉十二月。至戊戌九月。其所濫下之數。米爲二千三百餘石。太爲一千二百餘石之多。此實前所未有之事。該倉各所掌吏。捉致査問。則其矣所招內。果爲幻弄的實云。故其所偸穀物。卽爲準數徵捧之意。各別嚴飭。而倉官之不能發覺於頒祿之際。致有此數千石米太見失之事。其在懲礪之道。不可仍置。三所掌郞廳。一倂拿問處之。該掌首吏等。亦令攸司。照律嚴治。何如。傳曰。允。身爲倉官。其不謹典守。至於此甚。自有當律。依草記。前後該掌官員。拿問口招。又以本曹判書言之。該倉之此等逋欠。卽是無前之事。雖曰摘發而論罪。空倉周歲。而旣不能登時現發。從而各等殿最磨勘之時。或例考或緩考。以此以彼。難免不察之失。昨年十二月以後。行公判書。指名現告。以從重推考傳旨捧入。
정조 2년
徐有防。以義禁府言啓曰。廣興倉主簿金致說李獻祜林仁浩。奉事李羲文。副奉事黃栒等。拿問處之事。傳旨啓下矣。李獻祜林仁浩。李羲文黃栒等。今方待命。卽爲拿囚。而金致說。以玉果縣監。時在任所云。依例發遣府羅將。拿來。何如。傳曰。允。
정조 2년
祭酒宋德相上疏曰。伏以臣。三蒙賜對。昵侍便殿。威顔咫尺。玉音溫諄。臣奉戴恩榮。感惶罙切。竊自謂儻或疾病不加於前。罪戾未獲於後。則雖逐日入對。有不敢辭矣。不料賤疾。忽添感冒。苦痛數日。尙不差祛。方此擁衾索汗之際。夜對有命。史官來傳。臣仰承恩旨。俯揆素心。宜卽竭蹶之不暇。而顧今症狀。末由趨詣。跡涉違傲。罪實難逭。敢陳短章。仰請威罰。伏乞亟賜處分焉。仍念聖上。若欲召臣。則只令喉院宣命。固是常例。而前後史官之猥臨。尤非賤臣之所敢自安者。竝願俯垂鑑諒。從玆以往。則不復更施謬恩。以安微分。千萬幸甚。臣無任惶恐俟罪之至。謹昧死以聞。答曰。省疏具悉卿懇。旅第齟齬。固已慮之。聞果有寒疾云。悶慮不淺。卿其安心。益加善攝。至於史官傳諭事。卽是古例。安庸辭爲哉。此批答。遣史官。傳諭于儒賢處。
정조 2년
戊戌十二月二十三日辰時。上御誠正閣。都承旨入侍時。行都承旨洪國榮。記事官柳孟養金勉柱徐龍輔。以次進伏訖。國榮曰。夜間聖體。若何。上曰。一樣矣。命讀戶曹廣興倉逋欠草記。國榮讀奏。上曰。設倉置官。欲典守國穀。審察出入。而謂以頒料時渾下。有此三千石之逋欠。此前所未有之事。國榮曰。此必是下吏輩。從中作奸之事。而爲其官者。矇然不察。極甚駭然矣。上曰。倉官不謹典守之罪。已無可言。而頒料時。臺監出去。乃是糾察奸僞之意。而所失穀物。若是夥然。而前後監察。一不覺察。其不謹之罪。與倉官宜無異同矣。國榮曰。聖敎誠然矣。上曰。此雖歸於倉吏之幻弄。戶曹下吏。必不無參涉之事矣。國榮曰。然矣。設或倉吏之所偸竊者。如非附同戶曹計士與下吏。則逋欠。豈至若是之多乎。其間必有曲折矣。上曰。然矣。戶判。今雖發覺以啓。其常時不能檢飭之失。在所難免矣。國榮曰。戶判亦安免不審之責乎。上曰。山林聞有身恙。症情何如云耶。國榮曰。以一時微感。難於動作云矣。上曰。昨日欲爲夜對。以山林之病不入來。不得開講。心甚悵然。上曰。惠慶宮進服三錢重人蔘粟米飮。一貼煎入。出榻敎命退去。諸臣以次出。
정조 2년
戊戌十二月二十三日午時。上御誠正閣。右副承旨入侍時。右副承旨徐有防。記事官柳孟養李信祜鄭東浚。以次進伏訖。上命書刑曹順天幼學金宜華供辭判付。又命書戶曹倉官論罪草記批答。上曰。明日都政相値。似不得開坐。今日雖齋日。卽爲開坐。捧供以入事。注書出去。分付。賤臣承命。分付。上命書傳敎曰。觀此沁留啓本。本府殺獄罪人金漢澤獄案。事係風化矣。人倫之變怪。獄情之陰慘。萬萬非尋常殺獄之比云者。誠如守臣之言。設使被殺人漢雄。眞有欲犯李召史。而奸未成之事在漢澤之道。固不忍以此殺弟。乃反設計溺殺。而用意下手之際。情理極其絶悖。又問刑曹所考律文。有兄殺弟用意凶慘者。絞之法。可謂準備於漢澤也。大抵漢澤。旣已承款於溺殺漢雄之事。則漢雄生時。潛奸李召史與否。元非輕重於此獄者也。該府之置已承款應死之律。而反求未承款不當死之律。屢歲不決。然疑到今者。殊非敦風敎重人命之義。當該前後留守。一竝從重推考。其中前留守洪樂命之論題時。留守李福源之論啓事。則在始末。語則有條理。原傳旨中。勿論。罪人金漢澤。則以續大典所載律捧結案啓聞。以爲如法勘處之事。下諭于江華留守。又命書傳敎曰。諸道審理及錄啓啓本。多有來到者。而亦多有未到處。其令申飭未到諸道。使之卽爲修啓。其中近道之如京畿海西嶺東等道。亦皆尙不修啓。此胡難爲之事。而若是玩愒乎。其在外藩奉行朝令之道。極爲緩忽。該道臣。姑先一倂緘辭。從重推考。各道啓本齊到後。本曹之臣。會同査閱。登對稟處事。分付刑曹。又命書傳敎曰。觀此黄海水使李邦五狀啓。松田放火之律。何等至嚴。而人不畏法。此等所犯。相續而起。已極駭然。則今此文案。極爲泛忽。推以事情。全沒着落。以近來海湖水閫狀啓推之。已自水使。而彌縫登聞爲事。何暇束濕管下守令邊將乎。該水使。推考。更令詳査狀聞。命退去。諸臣以次出。
정조 2년
戊戌十二月二十三日申時。上御誠正閣。左承旨右承旨入侍時。行左承旨鄭民始。行右承旨李鎭衡。記事官柳孟養金勉柱鄭東浚。以次進伏訖。上曰。明日親政。吏郞二人似不足矣。民始曰。一人書草望。一人正書。似窘速矣。上曰。吏郞一人。更爲差出無妨耶。民始曰。若差出則好矣。上曰。明日內可畢乎。民始曰。正書最遲。似當侵夜矣。上曰。禁府今日開坐云乎。鎭衡曰。傳旨未下。故姑未開坐云矣。上曰。倉官事無狀矣。身爲倉官。不能典守。逋欠至爲三千石之多。誠極駭然。民始曰。然矣。倉穀之見失。若是夥然。而不卽發覺。萬萬寒心矣。上曰。戶判不察之失。亦大矣。鎭衡曰。不能典守。卽是倉官之罪。而至於文書不察。戶判難免其責矣。上曰。重推。特是薄勘矣。民始曰。然矣。上曰。江華殺獄處分。何如。民始曰。下敎誠至當矣。謂以行奸。溺殺其弟。誠極凶慘矣。鎭衡曰。究其情迹。尙今不爲償命。殊非重人命之意。上曰。昨日氷庫所浮氷丁。取來見之。則比常年浮出。不至甚薄。足可用矣。民始曰。臣亦見之則足可藏氷。而不可謂無氷之年矣。鎭衡曰。冬節雖甚暖。陰崖尙有可浮之氷。雖如此之時。藏氷必無慮矣。上曰。立春之過已多日。今則似不至甚寒矣。民始曰。似當仍爲解凍矣。命書傳敎曰。朝筵欲爲下敎而未果矣。審恤之政。固無京外之別焉。外邑在囚之可以傅生者。審理。可以取服者。錄啓。以爲疏鬱之道。則況京司乎。見今歲色垂改。新春不遠。尤合體仁之時。刑曹未完決殺獄囚徒。厥數不些。本曹堂上。聚會曹中。一竝詳細閱視。與外邑審理及錄啓已來到者。登對稟決。予嘗仰覩於先朝。每有審理之擧。必命該曹堂上。入直本曹。使之閱覈。蓋會心。聚看。夜勝於晝。而晝坐每或易失。於忙急而然爲敎。今亦當遵已行之前例。依此知悉。限畢閱間。諸堂。留處本曹。審理事。分付。命退去。諸臣以次出。
정조 2년
戊戌十二月二十三日初更一點。上御誠正閣。同副承旨入侍時。同副承旨柳義養假注書徐有成。記事官李信祜鄭東浚。以次進伏訖。上謂義養曰。爾纔自江陵遞來。江陵有何弊端乎。對曰。不爲無弊。而種種弊瘼。有難一一煩達矣。上曰。陳田免稅。果有效乎。對曰。爲民之惠。出尋常萬萬。東邑之民。咸曰此八道之所未有。前古之所罕聞者也。莫不鼓舞攢祝。其爲效推此可知矣。上曰。可以永久無後慮否。對曰。旣已特蠲。從今以後。無復可慮矣。上曰。漂倭之必泊於江陵三陟者。何也。對曰。嶺東九郡。無非沿海。而倭船之泊。不於襄蔚等地。而必泊於江陟兩界者。似是水勢之有所使然而然也。上曰。三陟只有一營將。其外則無他防守。極是疎虞矣。對曰。聖敎誠然矣。臣於東道關防事。有所愚見。而適承聖敎之俯詢。敢此仰達矣。我國關防。南西北三面。皆有防守。而獨關東一隅。無一措置。有識之憂。固已久矣。說者或以爲東海水惡。有礙行船。故不必深慮云。而此則大有不然者。夫漂船之來泊于江陵三陟之間者。非止一再。則水路無礙。於此可知。大關嶺。卽是東沿之陸路初程。而距京道里。亦不甚遠。可謂第一要衝。則合有防守之策也。論其地形。則實是天作之金城。眞所謂一夫當關。萬夫莫開之地。今若略設城堡。置一別將而守之。則可爲緩急之一助。木石旣裕。延袤不長。工役之費。不必甚多而可成也。旣成之後。劃給本府還穀留庫中三四千石。使之取耗。以爲別將及校卒支放之資。且本府境內。有廢堤堰數區。土性甚宜於生穀。地形不合於貯水。積年廢棄。民皆惜之。今亦許民耕食。而作爲山城之屯田。則新鎭財力。可以成樣。然則朝家別無費財。而東隅之儼然一城堡。可以成矣。且以本府形便論之。境內嶺東則穀少民多。嶺西則穀多民少。大嶺間之。旣遠且險。雖當歉歲。移粟賑貸實爲大弊。今若儲穀於居間之山城。而視歲豊歉。東西交濟。則其在平時。亦爲便民之要道。今此山城設置之議。可爲一擧而兩得也。下詢廟堂而處之。何如。上曰。所奏雖似無當。予則以爲無當之地。用不費之力。則無論有益與無益。在朝家陰雨之戒。不害爲得計。以此出擧條。後日次對時。稟處可也。出擧條義養曰。言端旣發矣。世俗之見。雖曰無東憂。而亦非可以全然忘憂處也。昨秋水災時。海鷗一事。亦極異常矣。東海大洋之水鳥。千百爲群。逾嶺而西。群聚於嶺西數邑之東軒。而至及於楊根地境。亦豈非變異乎。禽鳥。得氣之先者也。杜䳌一鳴於天津橋上。而康節先卜南士之得志。推此以論。足可謂可憂之一端矣。上曰。其言亦好矣。我國人。自古忽於東事。此實可悶矣。上曰。注書出去刑曹。坐起爲不爲知入。賤臣有成。承命出去。以今方爲之之意知奏。命書傳敎曰。都目政處所。以熙政堂爲之。諸臣以次退出。
정조 2년
行都承旨洪國榮宿衛所直。行左承旨鄭民始坐。行右承旨李鎭衡坐。左副承旨蔡弘履坐。右副承旨徐有防坐直。同副承旨柳義養坐直。注書鄭東浚藥院直一員未差。假注書徐龍輔仕直。事變假注書朴奎淳仕。
정조 2년
假注書徐有成。出六代。以徐龍輔爲假注書。
정조 2년
洪國榮。以吏曹言啓曰。今都目。各岐仕滿應遷者。相避及未準朔監察。義禁府戶曹刑曹漢城府郞廳平市署官員五部都事。各司久任時推人員。竝擬。何如。傳曰。允。
정조 2년
吏批。親政。判書洪樂純進。參判徐浩修進。參議李義翊進。行都承旨洪國榮進。以宋煥億爲吏曹佐郞。以宋撤爲兵曹佐郞。以朴綏源爲掌樂主簿。以權惠應爲禮賓主簿。以李東迪爲司察主簿。以金翼均爲比安縣監。以吳善奇爲麟蹄縣監。以李琇爲思陵令。以李家煥爲江原都事。以宋景煥爲慶尙都事。以尹度東爲殷栗縣監。以沈煥之爲副修撰。以洪景厚爲膳工主簿。以崔守包爲典籍。以丁述祖爲北部都事。以徐直修爲活人別提。以白壽岡爲軍資直長。以金尙選爲禮賓直長。以安羽濟爲濟用直長。以南殷老爲甑山縣監。以嚴祥鴻爲輸城察訪。以崔雲羽爲慶源府使。以高信謙爲穩城府使。以尹世寬爲典籍。以朴宗正爲兵曹佐郞。以李宜白李珹爲刑曹正郞。以宋持常爲刑曹佐郞。以郭龍濟爲監察。以吳鵬南爲禮曹佐郞。以申協爲刑曹正郞。以姜應煥爲監察。以曺允亨爲臨陂縣令。以高雲瑞爲蔚珍縣監。以具純爲中和府使。以崔範重爲順川郡守。以李汝忠爲寧遠郡守。以鄭國仁爲金堤郡守。以李達觀爲順川郡守。以姜文會爲洪忠都事。以申光岡爲靑山縣監。以林最源爲丹城縣監。以全佐天爲旌義縣監。以鄭運聖爲松羅察訪。以沈瑾之爲召村察訪。以權星彦爲延曙察訪。以趙慶遠爲良才察訪。以徐重修爲掌苑別提。以宋日休爲瓦署別提。以朴知源爲泰陵直長。以朴嚴行爲禧陵直長。以南殷範爲宗簿直長。以李英遠爲掌苑奉事。以沈亮賢爲典牲奉事。以李碩模爲司宰奉事。以柳誼爲兵曹佐郞。以洪繼善爲昆陽郡守。以任希雨爲仁同府使。以李最源爲社稷直長。以兪弘柱爲長興直長。以沈景錫爲尙瑞直長。以李以輔爲北部奉事。以沈珍爲膳工奉事。以李性重爲長興奉事。以崔宗斗爲衿川縣監。以權聖應爲司僕僉正。以權綜爲獻陵令。以具昌瑞爲宗廟令。以李大永爲高山縣監。以羅㷜爲連源察訪。以徐赫修爲礪山府使。以魚有南爲雲峯縣監。以朴光迪爲楚山府使。以崔秉敎爲昌原府使。以李基成爲長興府使。以宋載瑞爲大興郡守。以辛錫範爲固城縣令。以曺允弼爲章陵令。以趙尙鎭爲司諫。以柳雲羽爲掌令。以洪景仁爲引儀。以趙光鎭爲活人別提。以朴明淳爲尙瑞副直長。以尹廷烈爲司贍奉事。以柳煥聖爲義盈奉事。以鄭光憲爲濟用副奉事。以柳漢圭爲敬陵令。以金最億爲內資主簿。以李圭亮爲監察。以金東鎭爲工曹佐郞。以朴綏源爲禁府都事。以具明謙爲永興府使。以元厚鎭爲鳳山郡守。以柳匡國爲龍崗縣令。以金朝潤爲右尹。以金亮行爲工曹參議。以李建壽爲慈山府使。以沈景錫爲司宰主簿。以張濩爲引儀。以洪彦燮爲造紙別提。以金斗應爲西部都事。以宋達淵爲掌樂主簿。以柳誼爲兵曹正郞。以金載聲爲直講。以鄭梡爲尙衣主簿。以金載七爲司導主簿。以成彦檝爲結城縣監。以朴明淳爲尙瑞直長。以沈景錫爲禁府都事。以朴賢秀爲典設別檢。以趙弘鎭爲尙瑞副直長。以申應祜爲監察。以鄭文德爲典獄主簿。以林永孝爲司宰主簿。以金道卲爲瓦署別提。以柳孟養爲宗簿主簿。以崔顯重爲典籍。以金一衡爲典籍。以尹翼商爲兼引儀。以南命寬爲膳工副奉事。以李濟逵爲監察。以鄭東浚爲注書。以沈豊之爲應敎。以洪鳴浩爲副校理。以曺遠振爲修撰。以南鶴聞爲副修撰。以禧陵直長朴敎行。濟用直長安章濟相換。成均博士單宋德一。學諭單張喆兼。養賢庫主簿單洪一源。以鄭志億爲副應敎。以趙德洵爲掌樂主簿。以徐有成爲典籍。以申思益爲工曹佐郞。以柳孟養爲兵曹佐郞。以林鳳護爲保安察訪。以李文祥爲假監役。以姜瀚爲獻陵參奉。以尹休文爲長陵參奉。以李匡呂爲宣陵參奉。以趙明寅爲齊陵參奉。以丁志德爲景陵參奉。以尹得愚爲順京園守奉官。以吳彦模爲永祐園守奉官。以尹可基爲典獄參奉。以金宗繡爲純陵參奉。以李普行爲同經筵。以申匡堯爲兵曹佐郞。以趙正鎭爲宗簿主簿。以閔憲爲引儀。以李養國爲童蒙敎官。以洪綜浩爲內侍敎官。以任璜爲禁府都事。以李觀達爲禁府都事。以兪漢參爲永陵參奉。以成遠爲順陵參奉。以李太亨爲莊陵參奉。以李馥遠爲靖陵參奉。以金致九爲惠陵參奉。以金象行爲典獄參奉。以李榮爲懿昭墓守衛官。
정조 2년
兵批。行判書李徽之進。參判徐有隣進。參議李謙煥入直進。參知洪樂彬進。右副承旨徐有防進。以王道吉爲助泥萬戶。以孫德秀濟物萬戶。以李應福爲楊下萬戶。以金禹瑞爲玉江萬戶。以朴守觀爲防垣萬戶。以李文喆爲全州營將。以權綸爲慶州營將。以李尙敦爲洪州營將。以郭鎭垕爲大興中軍。以李運祥爲全羅兵虞候。以李潤謙爲慶尙左兵虞候。以柳光國爲滿浦僉使。以曺允彬爲惠山僉使。以凝善君燨爲副摠管。以李禹鉉爲安樂營將。以林世載爲加里浦僉使。以崔碩厚爲群山僉使。以朴文漢爲車嶺僉使。以朴與世爲彌助項僉便。以鄭秀英爲龍媒僉使。以李萬績爲西林僉使。以金聖調爲西北僉使。以金鍾德爲潼關僉使。以金兌載爲魚游澗僉使。以金重玉爲美錢僉使。鄭鍊爲仁遮外僉使。以李晩恒爲樂山浦萬戶。以金宗澤爲會寧浦萬戶。以李宗倫爲智世浦萬戶。以梅潤文爲薺浦萬戶。以柳台景南桃萬戶。以金紀鳳爲安骨萬戶。以金彦彬爲木浦萬戶。以朴鳳七爲馬島萬戶。以李寅昌爲幕嶺萬戶。以高道興爲靑水萬戶。以金鉉爲水口萬戶。以姜世晃李壽鳳爲司直。以李樂培爲司果。以禹德遠爲鳥嶺別將。以吳泰芳爲正方別將。以李仁碩爲黑山島別將。以李世郁爲晴川別將。以白龍大爲浦項別將。以金衡喆爲蟾津別將。以李鎭龍爲慶熙將。以崔澤爲慶福將。以訓鍊判官韓鎭章。主簿李在天印時彦金忠國。以上減下。訓鍊主簿高道興。本院去官。以李潤國田晉祥爲護軍。以權擬爲訓鍊判官。以吳道炡柳壽倫朴致彬爲訓鍊主簿。以趙逸鎭爲訓鍊主簿。以李弘遠吳毅常朴基豊金聖和申鴻周沈錫李昌會李明勳金珠淵宋觀洙白東郁爲宣傳官。以朴基豊爲都摠都事。以趙樂彬爲蝟島僉使。以金聖和爲都摠經歷。以趙逸鎭爲洪忠水虞候。以朴基豊爲訓鍊判官。以吳毅常爲都摠都事。李彦忠爲訓鍊判官。以金光白爲江原中軍。以姜翼齊爲忠翊將。以趙洵爲訓鍊主簿。張★紹爲訓鍊判官。以金章勳爲訓鍊僉正。以邊德淳爲高山里僉使。以裵尙立爲笠岩別將。以趙岱爲訓鍊判官。以康宙爲訓鍊判官。以曺希元爲中樞都事。以金景濂李義彬爲都摠都事。以趙竝★爲訓鍊判官。以徐命善爲五衛將。以沈豊之爲文兼。以韓光迪爲訓鍊僉正。以任嵂爲內乘。以兪碩柱爲都摠經歷。以南召寬爲訓鍊主簿。以李啓春鄭潤玉安舜命金龍明李光進洪澣爲武兼。以沈默之李漢棟金命峻金燧李忠佐爲訓鍊主簿。以李廷麟金廷燁金柱崔宗源千一元爲守門將。以許儼爲乫坡知僉使。以丁好南爲南道參軍。以崔命濟爲別將。以李東憲洪★浩爲司果。以李思默爲栗浦權管。以洪禹大爲西水籬權管。以李春益爲直洞權管。以李渭爲安原權管。以扈鳳翼爲乫軒洞權管。以韓良大爲小吉號里權管。以尹錫佑爲大吉號里權管。以高益泰爲大坡兒權管。以徐宗貞爲吾村權管。以金尙祚爲黃拓坡權管。
정조 2년
戊戌十二月二十四日辰時。上御誠正閣。都承旨入侍時。行都承旨洪國榮。記事官柳孟養李信祜鄭東俊。以次進伏訖。國榮曰。夜間聖體。若何。上曰。一樣矣。命讀公事。國榮讀奏。上曰。昨夜聞柳義養言。則大關嶺。果是天險之地。至今不設關防。亦甚疎虞。設立別將之說。誠有所見矣。國榮曰。其言好矣。若南夷有事。則東邊可慮。略設城堞。俾置別將。以爲關東嶺隘。則足可爲不虞之備矣。上曰。柳義養所奏。已命出擧條。而當送解事人。看審形便後。擧行好矣。國榮曰。關防之設。事體至大。似不可輕易爲之。徐當闌漫商確。定其可否。然後始當設置矣。上曰。然矣。國榮曰。臣曾見鳥嶺。則三南嶺隘。莫過於此。可謂一夫當關。萬夫莫開處也。朝家之設城堞置別將。固是嚴關防之意。而近聞葛峙率峙之間。出大路。行人不由於鳥嶺。皆由此路云。旣出此路則鳥嶺。卽是等棄之地也。脫有不虞之變。賊兵若此知間路。則孰能禦乎。此路各別禁斷。然後可鞏關防矣。上曰。間路之出已久乎。國榮曰。數年前。始開此路云矣。上曰。其在嚴關防之道。不可尋常看過。日後次對。卿須備陳其弊。出擧條申飭。可也。上曰。今日親政。當日內。似難畢矣。國榮曰。今日內。似當窘速矣。上曰。吏郞二人。書望之際。必多苟艱。一人更出。然後可無窘速之弊矣。國榮曰。似然矣。上曰。惠慶宮進服三錢重人蔘粟米飮。一貼煎入。出榻敎命退去。諸臣以次出。
정조 2년
戊戌十二月二十四日辰時。上御熙政堂。親臨都政入侍時。行兵曹判書李徽之。吏曹判書洪樂純。兵曹參判徐有隣。吏曹參判徐浩修。參議李義翊。兵曹參議李謙煥。參知洪樂彬。吏曹正郞沈豊之。佐郞鄭志儉。假郞廳金載聲。兵曹正郞崔烜。佐郞朴漢奎柳誼李家煥金方行。行都承旨洪國榮。行左承旨鄭民始。記事官柳孟養。假注書徐有成。記事官李信祜鄭東浚。以次進伏訖。國榮曰。吏房承旨。雖與銓官無關涉之事。而在臣私義。則終覺未安矣。上曰。吏房與吏判相避。法例則固然。而古亦有無拘行之之例矣。上命書傳敎曰。吏兵曹郞官。卽爲備擬。使之進參。又命書傳敎曰。親政。卽御極後初也。凡係振淹之道。恢公之政。予果期望於居銓之臣。而苟或不能實心對掦。與政廳之政無異。則烏在其臨筵飭勵之意乎。初仕守令之遴選。久勤遺蔭之甄敍。前後飭敎。非不勤矣。而祇歸文具者。縱或有數三望塞責。論以大體。其能副物情而體予意者。十不居一二故也。可勝寒心。咨爾兩銓之臣。益勉精白。其宜惕勵。樂純曰。本曹郞官。今當差出。而擬望之人乏少。外任竝擬。何如。上曰。依爲之。樂純曰。今都目大政。各歧仕滿應遷者。相避及未準朔監察禁府都事戶曹刑曹工曹漢城府平市署五部官員。各司久任時推人員。竝擬。何如。上曰。依爲之。樂純曰。四館陞出六品之時。有九處講後遷轉之規。而承文院褒貶。如或有故過限。則四館積滯。不可不慮。故自前。雖未經九處講。亦有陞六之規矣。今秋冬等不得爲之。故當出六品者。未免積滯。依例遷轉。何如。上曰。依爲之。樂純曰。守令多窠。今當差出。而未準朔禁軍將及營將邊將虞候中軍都事守令察訪。竝擬。何如。上曰。依爲之。樂純曰。臺諫及玉堂闕員。今當差出。而擬望之人乏少。外任竝擬。何如。上曰。依爲之。徽之曰。今番都政。惠山僉使及全羅兵虞候。慶尙左兵虞候。當爲差出。他道未準朔守令。竝擬。何如。上曰。依爲之。樂純曰。今番臚唱取才時。應唱之人。無超等鍊熟者。勢將有變通之道。假引儀遷轉之代。依定式姑爲陞作參上引儀。以前銜中善唱者。差出。何如。上曰。依爲之。已上竝出擧條上曰。新除吏郞。催促謝恩。使之參政。賤臣有成。承命出去。與吏曹佐郞宋煥億。偕入進伏。命書傳敎曰。入侍注書。依例陞六。尙瑞院官員。亦爲陞六調用。又命書傳敎曰。再明日常參爲之。明日次對。兼行於再明常參。又命書傳敎曰。修撰黄昇源李謙彬許遞。今日政差出。上曰。穩城府使慶源府使留待。使之入侍。孟養。承命出去。與穩城府使高信謙。慶源府使崔雲羽。偕入進伏。自上歷詢職姓名及履歷。信謙雲羽。以次進對。上曰。今年災歲也。爾等下去。勉爲之。仍命退去。民始讀奏南兵使狀啓訖。繼奏曰。卽伏見南兵使李達秀。今秋冬等褒貶啓本。則邊將無一人居下。殊無嚴明殿最之意。推考警責。何如。上曰。依爲之。出擧條徽之曰。各道邊將到防狀啓。關西關北及湖西湖南外。不爲擧行。事甚斑駁。此後各道邊將到防狀啓。一體擧行之意。出擧條申飭。何如。上曰。依爲之。樂純曰。兵判。旣以此仰達。而各道守令察訪。到任日子。亦爲隨卽啓聞之意。一體出擧條申飭。何如。上曰。依爲之。出擧條上曰。此後則初入仕人。雖非都政。必以某道人懸註。內禁衛望。亦書其一番二番。可也。民始曰。常參處所。以何殿爲之乎。上曰。以宣政殿爲之。赴燕兵曹正郞改差。穩城慶源府使待下批。今日內辭朝。給馬下送。吏兵曹郞廳。先入侍後謝恩。在外兵曹佐郞改差。兵曹佐郞柳孟養。先入侍後謝恩。在外同經筵許遞。今日政備擬。今日政守令邊將及復職人初入仕人。明日。一倂來待。出榻敎吏兵批先退。承史以次退出。
정조 2년
行都承旨洪國榮宿衛所直。行左承旨鄭民始坐。行右承旨李鎭衡坐左副承旨蔡弘履坐直。右副承旨徐有防坐。同副承旨柳義養坐直。注書鄭東俊藥院直。假注書徐龍輔仕直。事變假注書朴奎淳仕。
정조 2년
柳義養啓曰。明日常參。兩司長官。當爲進參。大司憲吳載純。待開門牌招。何如。傳曰。允。
정조 2년
傳于蔡弘履曰。今日肅拜。吏兵批出六外任初入仕復職人。倂留待。
정조 2년
傳于徐有防曰。左承旨。右承旨入侍。
정조 2년
蔡弘履。以弘文館言啓曰。新除授修撰曺遠振。時在京畿驪州地。副修撰沈煥之。時在全羅道臨陂縣任所。經筵入番事緊。請竝斯速乘馹上來事。下諭。答曰。依啓。
정조 2년
又以司饔院官員。以都提調意啓曰。本院奉事李㝡源。昨日政。遷轉社稷署直長。而開春燔造之役。今方設施。不可付之於生手。在前如此之時。輒皆相換。本院直長中。依前例換差。以爲竣事之地。何如。傳曰。允。
정조 2년
徐有防。以戶曹言啓曰。卒奉朝賀洪鳳漢祿俸。令倉官。更爲輸送事命下矣。事當卽爲擧行。而太倉官四員中。三員方以本倉逋欠事。因臣曹草記就拿。一員今當頒祿。無以領去。依續典所載。在外議政月廩。令地方官輸送之文。分付畿營。使之擧行。此後三年內祿俸。亦令地方官。一體輸送。何如。傳曰。允。
정조 2년
柳義養。以刑曹言啓曰。因戶曹啓辭。太倉三所掌首吏等。照律嚴治事命下矣。依傳敎。取考續大典倉庫條有曰。虧欠七十石以上該吏。杖一百流三千里。依此律。廣興倉三所掌執吏書員金龍得全羅道南原府。崔益大順天府。韓愼五羅州牧。千德俊樂安郡。朱景輝平安道嘉山郡。李養煥定州牧。竝流三千里定配。而莫重倉穀逋欠之數。若是夥然。不可循例照勘。待無故日。各別嚴刑後。發配之意。敢啓。傳曰。知道。
정조 2년
正言趙鼎鎭啓曰。臣與新除授本院司諫趙尙鎭。有友壻應避之嫌。相避之法。在下當遞。揆以公格。不可仍冒。請命遞斥臣職。答曰。勿辭。退待物論。
정조 2년
戊戌十二月二十五日。兼春秋朴行淳。義禁府啓目。倉官李獻祜等。不能典守國穀。罪刑推得情。何如。啓。傳曰。不謹典守。不禁奸弊。致有此無前之事是隱則。在渠輩。固難免重繩是乎矣。參以供辭。不可不一問於計士而處之者是如乎。待決末。議處爲旀。該曹色吏計士等。應問各人。卽令分付刑曹。使之嚴覈以聞。若不直招。嚴刑得情爲良如敎。
정조 2년
義禁府啓目。鎭海前縣監李廷爀。還上幻弄罪。刑推得情。何如。啓。傳曰。除刑推。議處爲良如敎。
정조 2년
戊戌十二月二十五日辰時。上御誠正閣。都承旨入侍時。行都承旨洪國榮。記事官鄭東浚金勉柱李信祜。以次進伏訖。國榮曰。昨日親臨大政。終日勞動。聖體。若何。上曰。一樣矣。國榮曰。夜間惠慶宮患候。若何。上曰。湯劑亦不欲進御。而哀毁益甚。焦悶不可言。國榮曰。湯劑當與醫官。更爲議定以入矣。上命退。承史以次退出。
정조 2년
行都承旨洪國榮宿衛所直。行左承旨鄭民始坐。行右承旨李鎭衡坐。左副承旨蔡弘履坐直。右副承旨徐有防坐。同副承旨柳義養坐直。注書鄭東浚藥院直。假注書徐龍輔仕直。事變假注書朴奎淳仕。
정조 2년
上在昌德宮。只常參。停經筵。
정조 2년
藥房口傳啓曰。惠慶宮公除後。常饌旣已依例供上。則尙今不進。初非意慮之所及。昨奉聖敎。不勝焦迫之忱。過費哀毁之中。未復常饍。至於此久。眞元之漸涰。胃氣之傷損。勢所必至。滋補薑桂之方。一時爲急。臣等今將陳請于惠慶宮之意。惶恐。敢啓。答曰。知道。
정조 2년
惠慶宮。藥房口傳達曰。昨於筵中。伏承聖敎。以慈宮之尙未復饍。大加憂慮。區區下情。實不勝抑鬱之至。公除之過。今幾日矣。情雖無窮。禮則有限。久執蔬水之節。以致眞元之損。有非俯而就之道。而伏況聖上。日夕焦煎。至發於辭色。仰惟慈宮之心。尤豈容不體聖意。任情而過哀乎。滋補胃氣。莫若薑桂。復進常膳。一時爲急。伏乞亟加深思。勉許所請。以寬聖念。以副群情。千萬幸甚。惶恐敢達。以諺書答曰。忍抑罔極情事。强進粥飮水剌。亦爲大殿懇切憂慮之意。而一縷至今扶支。冥頑甚矣。此時常膳。何忍進乎。覽此達辭。驚心痛迫矣。
정조 2년
大殿。藥房口傳再啓曰。伏承惠慶宮下答。未蒙準許。臣等不勝焦迫悶鬱之至。日再瀆撓。非不知萬萬惶悚。而素膳之進。爲日已久。此時滋補。決不可少緩。勉進常膳之意。今方更請于惠慶宮。惶恐。敢啓。答曰。知道。
정조 2년
惠慶宮。藥房口傳再達曰。猥陳悶迫之情。顒俟準許之音。及奉下答。未蒙回聽。區區下情。益不勝焦鬱之至。過加哀毁之中。常膳之不進。已至一念眞元之消鑠。胃氣之傷損。勢所必至。此時滋補之方。不容少緩。而一向牢拒。不思勉抑之道。前後拙訥之辭。雖不足以仰格。獨不念聖上至誠懇惻之意乎。慈宮復進常膳。然後聖心方可少安。伏乞參量輕重。亟許所請。以爲仰體聖意。俯從禮制之地。千萬幸甚。惶恐敢達。以諺書答曰。至慟雖罔涯。以時食飮而支撐者。爲主上而然也。少伸罔極之情理。只是素膳而已。身上姑無時急疾恙。何可進肉汁乎。又如是陳情。罔極之心神靡定。更勿復請也。
정조 2년
傳于柳義養曰。初入仕今日肅拜人。留待。
정조 2년
傳于蔡弘履曰。左副承旨。率留待初仕人入侍。禮曹判書。同爲入侍。
정조 2년
啓曰。今此皇曆。京畿監營二件。一件營上。一件勅使所經邑分上。黃海監營二件。一件營上。一件勅使所經邑分上。平安監營四件。一件營上。三件勅使所經各邑分上。開城府江華府江原監營洪忠監營全羅監營慶尙監營咸鏡監營。各一件營上事。自本院。依例成有旨下送。京各司應爲頒賜二十三件。亦爲依前頒給之意。敢啓。傳曰。知道。
정조 2년
鄭民始。以都摠府言啓曰。今日入直宣傳官武兼及有廳軍士。當爲中日習射。而宣政殿親臨常參相値。不得爲之之意。敢啓。傳曰。知道。
정조 2년
柳義養。以義禁府言啓曰。時囚罪人吳載光。杖七十收贖。告身盡行追奪。徒一年半定配事。照律公事判付內。功減一等。啓下矣。吳載光功減一等。杖六十收贖。告身盡行追奪。洪忠道稷山縣成歡驛。徒一年定配。而以議啓內辭意。具罪目依例發遣府羅將。押送配所。何如。傳曰。允。
정조 2년
吏曹口傳政事。以李晉圭爲永興府使。黄策爲雲山郡守。朴長燮爲楊口縣監。
정조 2년
戊戌十二月二十六日。兼春秋朴行淳。刑曹啓目。因義禁府啓目判付。該曹色吏計士等。嚴覈以聞啓。傳曰。更良施威嚴問。期於得情爲良如敎。
정조 2년
刑曹啓目。罪人崔漢杓等。其幻弄情狀。亦不直告。竝與諸計士。嚴刑得情。何如。啓。傳曰。今日法綱雖曰蕩然。如渠輩。幺麽蟣蝨之賤。敢於屢次嚴問之下。同聲分疏。一味粧撰兺不喩。已發覺之罪狀。謂之不知。已現露之事實。稱以瞹昧。究厥所爲。萬萬痛駭。設如渠輩之供是良置。渠輩若不作俑。則倉屬豈有獨自偸竊之理乎是旀。且旣有祿上祿科。文簿明白是隱則自本倉雖有弄奸之跡。渠輩安得以知之是旀。如或添錄。於去來之簿。而發覺是隱則。渠輩又以何意。不卽摘發是如可。到今周歲之後。始乃告官乎。渠輩中。雖一人。若或直招。猶可屬之令前。斷以次律。而又復抵賴。則連加刑訊。計贜正刑而後已。以此更爲施威嚴問爲旀。其中崔漢杓之延拖。李思敏之受賂等情節更良。嚴問取服爲旀。倉屬符同事。平問果難取服。則尤無良而可以加刑者。以請刑之意草記。待批下卽爲箇箇嚴刑。期於得情爲良如敎。
정조 2년
戊戌十二月二十六日辰時。上御誠正閣。都承旨入侍時。行都承旨洪國榮。記事官鄭東浚金勉柱李信祜。以次進伏訖。國榮曰。夜間聖體候。若何。上曰。予則一樣。而慈宮哀毁之節。去而益甚。屢以復膳之意爲達。而亦不許從。焦迫不可言。國榮曰。誠爲悶慮矣。上曰。刑曹堂上。持審理文案。入來與否。知入。賤臣還奏曰。已爲來待矣。仍命退。承史以次退出。
정조 2년
藥房口傳啓曰。昨日再達于惠慶宮。終未得請。臣等達宵憂慮。不敢以煩瀆爲懼。方又冒萬死復申前請于惠慶宮。惶恐。敢啓。答曰。知道。
정조 2년
惠慶宮。藥房口傳達曰。昨日煩瀆。終未蒙回聽。此莫非誠淺辭拙之致。相顧憂悶。繼之以抑鬱也。前後下答。辭意懇惻悲切。非不知孝思之靡有窮已。然禮制有限。輕重自別。過公除已夾一旬之後。尙未復應供之常膳。求諸禮制。固已萬萬過中。而不念聖上焦迫之心。徒守蔬水之末節。以致眞元之漸損。揆以輕重。尤豈不大相逕庭乎。今若深加參量。則必有翻然回思之道。伏乞亟許復常膳之請。以副區區顒祝之望。千萬幸甚。惶恐敢達。以諺書答曰。屢次如是。罔極心事。尤切不安。連已布意。且身上姑無疾恙。勿爲過慮。勿爲更請也。
정조 2년
大殿。藥房口傳再啓曰。卽伏承惠慶宮下答。一向固拒。終未回聽。臣等誠不勝萬萬焦迫之至。久停常膳之餘。滋補爲急。而一日二日。憂慮益切。不避瀆撓之罪。方又再請于惠慶宮。惶恐。敢啓。答曰。知道。
정조 2년
惠慶宮。藥房口傳再達曰。肝膈之請。未得孚格。懇惻之敎。又此靳持。一日二日。焦迫轉深。昨今下答。雖以姑無疾恙爲固拒之一端。而行素久則胃氣損。胃氣損則榮衛受傷。雖無目下形顯之症實。有將來無窮之憂。此聖上所以日夕煼煎。不能小弛也。慈宮之心。如或念及于此。必將不待屢煩。亟賜回聽。而徒守過中之禮。不體篤至之孝。豈不萬萬抑鬱乎。玆敢不避煩瀆。更申前請。伏乞深加思量。特許復進常膳。以爲少寬聖心之地。千萬幸甚。懇祝惶恐敢達。以諺書答曰。忍抑無窮之慟。至于今日扶支者。不欲貽主上念慮而然也。誠因冥頑之甚。姑無疾恙。而卽爲復膳。則情理尤爲罔極。然又如是屢屢。當觀前頭氣力而爲之。勿慮也。
정조 2년
鄭民始啓曰。卽伏見洪忠水使柳鎭說。今秋冬等褒貶啓本。則邊將無一人居下。殊無嚴明殿最之意。推考警責。何如。傳曰。允。
정조 2년
柳義養啓曰。卽伏見刑曹草記。則朴敏行之莫重公貨作俑幻弄之罪。非比尋常。而該曹之不加究問。直爲論勘。事涉疎忽。原草記。纔已捧入。而該曹堂上。不可無飭。推考警責。何如。傳曰。允。
정조 2년
傳于柳義養曰。今日京外殺獄審理時。大臣同爲入侍事。遣史官傳諭。
정조 2년
鄭民始啓曰。親臨受誓戒殿座時。殿庭侍衛儀仗等節。鹵簿使當爲檢飭擧行矣。兵曹判書李徽之。雖在呈告中。莫重殿座。鹵簿使不可不入參。卽爲牌招。何如。傳曰。允。
정조 2년
又啓曰。鹵薄使李徽之。牌不進推考傳旨。今方捧入。而莫重殿座時。鹵簿使不可不備。更爲牌招。何如。傳曰。允。
정조 2년
又啓曰。鹵簿使李徽之。再牌不進。推考傳旨今方捧入。而莫重殿座。屢違召命。不爲進參。誠極未安。所當更請牌招。而一日三牌。有傷事體。何以爲之。敢稟。傳曰。更爲牌招。
정조 2년
蔡弘履啓曰。監察十三員內。四員拿處行公。只有五員。今此正朝祭。無以分排。未署經監察竝署前行公之意。分付。何如。傳曰。允。
정조 2년
以吏曹參議李義翊。牌不進罷職傳旨。傳于柳義養曰。只推。
정조 2년
柳義養啓曰。領議政金尙喆。左議政徐命善。刑曹判書具善復。參判鄭一祥。參議李在學。依下敎來待矣。傳曰。入侍。
정조 2년
傳于蔡弘履曰。右副承旨入來。
정조 2년
蔡弘履啓曰。右副承旨徐有防。入來事命下矣。纔已申退。卽爲牌招。何如。傳曰。允。
정조 2년
以備忘記。傳于蔡弘履曰。予於吏判。以爲得人。以近日大小政注觀之。振滯恢公。國耳公耳。非但相奏之奬詡而已。抑亦輿論之稱協。推可知矣。豈不欲久任責效。而向者筵中。以過政月當副鞶禠之懇。有所面諭者。且有左相秉銓時例。旣諒一遞之意矣。豈待三告之至哉。吏曹判書洪樂純。今姑許遞。
정조 2년
蔡弘履啓曰。明日親臨誓戒時。吏曹判書。當爲讀誓文官。而新除授吏曹判書鄭尙淳。方在京畿監營任所。京畿監司有闕之代。今日政差出。使之交龜後。吏曹判書鄭尙淳。以讀誓文官。卽爲牌招。何如。傳曰。允。
정조 2년
傳于蔡弘履曰。槍劍軍。以三十名爲之。
정조 2년
以備忘記。傳于鄭民始曰。武藝別監冬等試才時。武藝別監朴枝萬。柳葉箭一巡。貫一中邊一中。熟馬帖一隻。韓德才鄭道寬邊二中。各半熟馬帖一隻。賜給。
정조 2년
蔡弘履。以弘文館言啓曰。本館下番副修撰臣南鶴聞。以實錄廳郞廳。今日晝仕出去。而每每草記。事涉煩瀆。今後則除草記往來之意。敢啓。傳曰。知道。
정조 2년
鄭民始。以一所巡廳言啓曰。去夜三更量。犯夜人前主簿金樂麒被捉。而依例移送義禁府之意。敢啓。傳曰。知道。
정조 2년
柳義養。以義禁府言啓曰。因一所巡廳啓辭。去夜三更量。犯夜人前主簿金樂麒移送本府事。知道。啓下矣。金樂麒依例拿囚之意。敢啓。傳曰。知道。
정조 2년
柳義養。以義禁府言啓曰。黄海水使李邦五狀啓據。刑曹粘目內。助泥前萬戶劉德漢移本府處之事。允下矣。劉德漢。時在任所云。依例發遣府羅將校。代後。拿來。何如。傳曰。允。
정조 2년
又以義禁府言啓曰。前主簿金樂麒。去夜三更量。犯夜。而因一所巡廳啓辭拿囚矣。金樂麒。依例隨更數。決杖三十度後。放送之意。敢啓。傳曰。知道。
정조 2년
又以義禁府言啓曰。戶曹料祿色郞廳徐琢修黄檃尹遠東沈鍷沈興永洪義榮趙亨逵。會計司郞廳李采黄檃尹遠東金在鎭。回倉色郞廳沈興永徐琢修尹遠東金在鎭趙亨逵李寬李光沂。終頒祿監察李光浹元綮鎭李瑞白李洪載李天晟鄭益祚林濬浩宋持常。成鎭殷柳儞等。一竝拿處事。傳旨啓下矣。尹遠東沈興永洪義榮趙亨逵金在鎭李寬李光沂李光浹李瑞白李洪載李天晟鄭益祚宋持常柳儞等。今方待命。卽爲拿囚。而徐琢修。時任義城縣令。黄檃時任義興縣監。沈鍷時任燕歧縣監。李采時任永柔縣令。元綮鎭時任谷城縣監。林濬浩時任果川縣監。俱在任所。成鎭殷下去平安道嘉山地云。依例發遣府羅將。竝拿來。何如。傳曰。允。
정조 2년
徐有防。以漢城府言啓曰。因臺啓。南草進封。査出。草記事命下矣。考閱伊時本府亂廛現捉文書。則今十二月初八日。閑良朴東采招辭內。以爲矣身。以慈山之人。京城觀光次。上來之時。右議政宅進封南草二百斤。馱來矣。新門內爲市民所捉。此與私賣現捉有異。略干受笞放送。而物件段。從市直。和賣市民處計料云云。同日朴東采。更爲招辭內。以爲矣身。依分付市民處。和賣計料矣。堂上分付內。右議政宅進封物件。以八分。折價買賣。市民所爲。極爲無據。盡數還推後。納宅計料。後考施行云云矣。東采招辭如此。而渠旣下鄕。此外。無他覈實之道矣。敢啓。傳曰。知道。
정조 2년
以尹遠東等囚單子。傳于柳義養曰。聞其中有喪人云。所犯與贜汚有異。沈興永。特爲卽令分揀放送。
정조 2년
柳義養。以訓鍊都監言啓曰。本局諸將官。今年射講居首人。依昨年例。別單書入之意。敢啓。傳曰。知道。
정조 2년
又以刑曹言啓曰。任譯玄啓根等供辭啓目判付內。金大昌金宗孝。定配事判下矣。依判付。取考續大典徵債條有曰。公債六百兩以上未償者。定配。依此律。金大昌。洪忠道天安郡。金宗孝。黄海道延安府竝定配所。押送之意。敢啓。傳曰。知道。
정조 2년
又以刑曹言啓曰。計士李思敏等供辭啓目判付內。李思敏。照律定配。其餘分揀放送事。判下矣。依判付。取考大明律錢糧互相覺察條。有曰。官吏庫子。若知侵欺借貸盜用。係官錢糧已出倉庫。匿而不擧及故縱者。與犯人同罪。續大典倉庫條有曰。虧欠米七十石以上。該吏杖一百。流三千里。罪人李思敏。依此律。與犯人同罪。決杖一百。流三千里。定配於平安道順安縣。其餘計士崔漢杓等五人。竝放送之意。敢啓。傳曰。知道。
정조 2년
有政。參判徐浩修。左副承旨蔡弘履進。以鄭尙淳爲吏曹判書。鄭一祥爲京畿監司。韓晩裕爲正言。洪樂純爲知敦寧。李東賓金載聲爲戶曹正郞。柳文範爲戶曹佐郞。金啓漢爲刑曹佐郞。柳光命李義存爲監察。金履基爲義城縣令。趙時溥爲永柔縣令。洪樂莘爲義興縣監。李義和爲果川縣監。金喆行爲燕岐縣監。鄭趾新爲谷城縣監。崔錫圭爲延署察訪。社稷直長李㝡源。司饔直長鄭來鼎相換。禁府都事李觀秀。司饔奉事金晩根相換。柳河源朴漢奎爲兼春秋。
정조 2년
兵批。參知洪樂彬入直進。護軍具明謙。司直洪樂純。司果趙鼎鎭。